Foto: TASS Saudiya Arabistoni hukumati erta nikohlarga taqiqlov kiritdi. Bu haqidagi yangi qonun ko‘p yillik bahslardan keyin qabul qilingan. Qonunga ko‘ra, podshohlikda nikoh qurish uchun eng minimal yosh 18 yosh qilib o‘rnatildi. 18 yoshdan kichikroq bo‘lganlar jufti bilan nikohni rasmiylashtirish uchun maxsus sudning ruxsatini olishlari kerak bo‘ladi. Sud erta nikoh yoshlarning kelgusi taqdiriga salbiy ta’sir qilish-qilmasligini o‘rganadi. Ma’lum qilinishicha, hozirda 117 ta davlatda balog‘atga yetmaganlarga nikoh qurishga ruxsat etilgan.